Diari Oficial de la Generalitat Valenciana


Sumari del DOGV 4920, del 10-01-2005 (2004/13871)

ORDE de 29 de desembre de 2004, de la Conselleria d'Empresa, Universitat i Ciència, per la qual es convoquen set beques per a postgraduats per a realitzar estudis i investigacions i completar la formació pràctica en matèria de consum, per a l'exercici 2005.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4920

Data del DOGV
:   10-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13990


Data del document
:   29-12-2004

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * ajuda pública
    * assignació per estudis
    * professió jurídica
    * suport econòmic

ORDE de 29 de desembre de 2004, de la Conselleria d'Empresa, Universitat i Ciència, per la qual es convoquen set beques per a postgraduats per a realitzar estudis i investigacions i completar la formació pràctica en matèria de consum, per a l'exercici 2005. [2004/F13443]
  
En el marc de la política dirigida a l'especialització de llicenciats universitaris i amb la finalitat de contribuir a la formació d'especialistes en matèria de consum, a proposta de la Direcció General de Seguretat Industrial i Consum, la Conselleria d'Empresa, Universitat i Ciència convoca set beques per a postgraduats, dins de l'àmbit de l'administració pública valenciana.
  
En virtut de les facultats que m'atorguen l'article 35 de la Llei 5/1983, de 30 de desembre, de Govern Valencià, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte de la convocatòria
  
1. L'objecte de la present orde és convocar set beques per a postgraduats en la llicenciatura de Dret, a fi de realitzar estudis i investigacions i completar la formació pràctica en matèria de consum dins de l'àmbit competencial de la Generalitat.
  
Una de les beques es desenvoluparà a Castelló, dos a Alacant i la resta a València.
  
2. El règim de les beques serà d'aplicació com es determina en els articles següents i en el Decret 108/1992, de 6 de juliol, del Govern Valencià.
  
Article 2. Requisits dels sol·licitants
  
Podran optar a la concessió d'estes beques els qui reunisquen els següents requisits:
  
a) Nacionalitat espanyola o de qualsevol país membre de la Unió Europea.
  
b) Títol de llicenciatura en Dret.
  
c) No patir malaltia o discapacitat que impossibilite el compliment de les obligacions derivades de la concessió de la beca.
  
Article 3. Presentació de sol·licituds i termini
  
1. Les sol·licituds per a la concessió de les beques regulades en la present orde hauran de dirigir-se a la Direcció General de Seguretat Industrial i Consum i es presentaran en l'imprés normalitzat en el registre general de la Conselleria d'Empresa, Universitat i Ciència, situat al carrer de Colom, número 32, codi postal 46139 de València, o en qualsevol altra de les formes previstes en l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
2. Les sol·licituds hauran d'anar acompanyades de la següent documentació:
  
a) Fotocòpia compulsada del DNI o document equivalent en el cas de nacionals de països membres de la Unió Europea.
  
b) Currículum vitae del sol·licitant.
  
c) Certificat de l'expedient acadèmic (original o fotocòpia compulsada) de l'aspirant, emés pel centre on l'aspirant haja cursat els seus estudis, en el qual conste la nota mitjana obtinguda durant la carrera
  
d) Fotocòpies compulsades dels títols que acrediten els coneixements de valencià.
  
e) Fotocòpies compulsades dels títols que acrediten els coneixements d'altres idiomes comunitaris
  
f) Qualssevol altres documents que acrediten la possessió d'altres títols o mèrits professionals o acadèmics que desitgen al·legar
  
g) Declaració responsable de no tenir concedida qualsevol altra beca o ajuda per a la mateixa o similar activitat.
  
h) Declaració responsable d'estar al corrent de les seues obligacions tributàries, fiscals i de la Seguretat Social, que haurà de ser substituïda pels corresponents certificats en el cas de resultar beneficiari d'una beca, de conformitat amb el que establix l'Orde de 30 de maig de 1996, de la Conselleria d'Economia i Hisenda.
  
i) Declaració responsable de no estar sotmés en la resta de prohibicions per obtenir la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions
  
j) Declaració responsable de no patir malaltia o discapacitat que impedisca el compliment de les obligacions derivades de la concessió de la beca.
  
k) Indicació de la ciutat en la qual vol realitzar la seua formació (Alacant, Castelló o València), que tindrà caràcter vinculant per al procés de selecció.
  
3. El termini de presentació de les sol·licituds serà d'un mes, comptador des de l'endemà de la publicació d'esta orde en el Diari Oficial de la Generalitat Valenciana.
  
Article 4. Import, durada i caràcter de les beques
  
1. Les beques estaran dotades amb huit-cents cinquanta euros (850 €) mensuals cada una, i es finançaran a càrrec dels Pressupostos de la Generalitat per a l'any 2005. En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional a este període. Als pagaments realitzats s'aplicaran les corresponents retencions previstes en la normativa vigent.
  
2. El període de gaudi de la beca en l'exercici 2005 serà des de la data que s'indique en la resolució d'adjudicació de cada una, data que no podrà ser anterior a l'1 d'abril i fins al 31 de desembre de l'any 2005, podrà prorrogar-se fins que el becari complete 12 mesos de gaudi de la beca, de conformitat amb el que disposa l'article tercer del Decret 108/1992, del Govern Valencià, i a condició que hi haja consignació pressupostària a l'efecte en l'exercici de l'any 2006. El període de gaudi de la beca podrà interrompre's durant els mesos que s'establisquen en la resolució d'adjudicació, i no es produirà cap meritació econòmica pels esmentats mesos.
  
3. La beca serà incompatible amb el gaudi de qualsevol altra beca o ajuda que pogueren concedir-se per la mateixa o similar activitat. La infracció d'esta regla deixarà sense efecte la beca.
  
4. La condició de becari no generarà cap relació laboral ni administrativa amb la Generalitat.
  
Article 5. Pagament de la beca
  
L'import de la beca es pagarà mensualment, després de la certificació prèvia de la Direcció General de Seguretat Industrial i Consum de la Conselleria d'Empresa, Universitat i Ciència, del compliment de les obligacions del becari i dels objectius de l'ajuda.
  
Article 6. Criteris d'adjudicació
  
Per a la concessió de les beques i de conformitat amb el barem establit en l'annex de la present orde es valorarà:
  
- El currículum acadèmic de l'aspirant.
  
- Els coneixements de valencià homologats per la Junta Qualificadora de Coneixements de Valencià.
  
- Els coneixements d'altres idiomes comunitaris, acreditats per les Escoles Oficials d'Idiomes radicades al territori espanyol.
  
- Haver cursat i superat l'assignatura de defensa i protecció dels consumidors.
  
- L'experiència professional, i també els coneixements de consum i de l'administració autonòmica.
  
Article 7. Estudi i avaluació de les sol·licituds
  
1. Per a l'estudi i l'avaluació de les sol·licituds presentades es crea una comissió d'avaluació, integrada pels següents membres:
  
Titulars:
  
President: La cap del Servei Territorial de Consum de València.
  
Vocals:
  
La cap del Servei Territorial de Consum d'Alacant.
  
El cap del Servei de Gestió Administrativa, que actuarà com a secretari.
  
Suplents:
  
President: El cap del Servei de Suport i Defensa del Consumidor.
  
Vocals: El cap de la Secció d'Informació i Foment.
  
La cap de la Secció de Personal, que actuarà com a secretària.
  
2. L'avaluació s'efectuarà atenent els criteris previstos en l'article 6 de la present orde.
  
3. El règim jurídic de la Comissió és l'establit en el capítol II del títol II de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
4. Els aspirants amb millor puntuació seran citats per a l'entrevista d'acord amb la següent distribució:
  
- Les 4 persones amb millor puntuació dels sol·licitants per a la beques a Alacant.
  
- Les 3 persones amb millor puntuació dels sol·licitants per a la beques a Castelló.
  
- Les 8 persones amb millor puntuació dels sol·licitants per a les beques a València.
  
5. Les sol·licituds seran avaluades per la Comissió Avaluadora en el termini d'un mes des de l'acabament del termini de presentació de sol·licituds fixat en l'orde.
  
Article 8. Resolució de la convocatòria
  
1. Avaluades les sol·licituds, i a proposta de la Comissió Avaluadora prevista en l'article anterior, el conseller d'Empresa, Universitat i Ciència dictarà resolució de concessió o denegació de les beques. En la resolució s'inclourà una relació comprensiva dels aspirants citats per a l'entrevista que no resulten adjudicataris de les beques ordenats d'acord amb la puntuació obtinguda per a cobrir, si és el cas, les vacants que puguen sorgir durant el seu període de gaudi.
  
2. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les beques concedides seran publicades en el Diari Oficial de la Generalitat Valenciana amb expressió de la convocatòria, el programa i el crèdit pressupostari al qual s'imputen, el beneficiari, la quantitat concedida i la seua finalitat o finalitats.
  
4. El termini màxim per a resoldre les sol·licituds que es formulen per a la concessió de les beques serà de dos mesos comptadors des de la data d'acabament del termini de presentació de sol·licituds fixat en esta orde. Transcorregut l'indicat termini sense que s'hi haja dictat resolució expressa, s'entendrà desestimada la concessió de la beca en els termes previstos en l'article 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
5. Les resolucions a què fa referència el paràgraf anterior esgoten la via administrativa i contra estes podrà interposar-se recurs de reposició davant l'òrgan que va dictar l'acte, en el termini de d'un mes comptador des de l'endemà de la notificació de la resolució corresponent o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució corresponent.
  
Article 9. Obligacions dels becaris
  
1. Seran obligacions dels becaris:
  
a) Realitzar els estudis, les investigacions i les pràctiques que els encomane la Direcció General de Seguretat Industrial i Consum, a les ciutats d'Alacant, Castelló o València, comprometent-se a acceptar i complir les normes establides en l'articulat d'esta convocatòria, les que s'especifiquen, si és el cas, en la resolució de concessió de la beca, i també les instruccions que, durant el període de vigència d'esta, reben de les persones designades per la Direcció General per a supervisar l'activitat dels becaris.
  
b) Començar el gaudi de la beca dins del termini que s'assenyale i desenvolupar la seua tasca, sense que cap altre compromís impedisca o dificulte el compliment ininterromput de les obligacions adquirides. S'entén que si no s'incorpora en la data que establix la resolució d'adjudicació de la beca, es podrà considerar que hi renuncia.
  
c) Realitzar les activitats que calga per al compliment dels objectius previstos.
  
d) Elaborar una memòria sobre els coneixements i les experiències obtinguts en finalitzar el període de gaudi.
  
e) Subscriure una pòlissa sanitària els mesos de durada de la beca o acreditar que es disposa de cobertura sanitària.
  
f) Presentar la documentació acreditativa del compliment d'obligacions tributàries i enfront de la Seguretat Social, en els termes establits en l'Orde de 30 de maig de 1996 de la Conselleria d'Economia i Hisenda.
  
2. Les incidències que sorgisquen durant el període de gaudi de les beques seran resoltes en expedient contradictori, de conformitat amb l'article 9 del Decret 108/1992, del Govern Valencià. Estes es podran revocar quan no es realitzara l'activitat que va motivar la concessió, deixaren de reunir-se els requisits que s'exigiren per a la seua concessió o s'incompliren, sense causa que ho justifique, les condicions establides en la convocatòria.
  
3. El beneficiari haurà de reintegrar, si és el cas, les quantitats percebudes fins al moment de la revocació administrativa de l'atorgament de la beca, i també els corresponents interessos per demora.
  
DISPOSICIONS ADDICIONALS
  
Primera
  
1. La concessió de les ajudes previstes en esta orde estarà condicionada a l'existència de crèdit adequat i suficient per a això en els pressupostos de la Generalitat per a l'exercici 2005.
  
2. Tot complint el que s'ha previst en l'article 47.11 del Text Refós de la Llei d'Hisenda Pública Valenciana i d'acord amb el que s'establisca en la Llei de Pressupostos de la Generalitat per a l'any 2005, per mitjà d'orde de la Conselleria d'Empresa, Universitat i Ciència es faran públics les línies de crèdit i l'import global màxim destinat a la concessió de les beques previstes en la present disposició.
  
Segona
  
1. En el supòsit que els documents que han d'acompanyar la sol·licitud de concessió de les beques ja els tinguera qualsevol òrgan de l'administració actuant, el sol·licitant podrà acollir-se al que s'ha establit en l'article 35 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o la dependència on es presentaren o, si és el cas, s'emeteren, i que no hagen transcorregut més de cinc anys des de l'acabament del procediment al qual corresponen.
  
2. En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació o, si de cas hi manca, l'acreditació per altres mitjans dels requisits a què fa referència el document.
  
DISPOSICIONS FINALS
  
Primera
  
Es faculta el secretari autonòmic d'Empresa per a dictar les disposicions i adoptar les mesures que considere oportunes per al desenvolupament i l'aplicació del que s'ha establit en la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de desembre de 2004
  
El conseller d'Empresa, Universitat i Ciència,
  
JUSTO NIETO NIETO
  
ANNEX
  
Barem
  
La valoració dels candidats s'efectuarà segons el següent barem:
  
1. Expedient acadèmic: de 0 a 6 punts, en funció de la nota mitjana obtinguda en l'expedient acadèmic, d'acord amb la següent escala:
  
Nota mitjana de 5: 1 punt.
  
Nota mitjana de 6: 2 punts.
  
Nota mitjana de 7: 3 punts.
  
Nota mitjana de 8: 4 punts.
  
Nota mitjana de 9: 5 punts.
  
Nota mitjana de 10: 6 punts.
  
Les fraccions corresponents a les notes mitjanes s'arredoniran per excés en el cas de ser estes superiors a 0'5.
  
2. Coneixements de valencià: de 0 a 2 punts d'acord amb la següent escala:
  
Nivell oral: 0'5 punts.
  
Nivell elemental: 1 punt.
  
Nivell mitjà: 1'5 punts.
  
Nivell superior: 2 punts.
  
3. Coneixements d'altres idiomes comunitaris: 0'10 punts per cada curs superat, amb el màxim total d'1 punt per al conjunt d'idiomes acreditats.
  
4. Assignatura de defensa i protecció dels consumidors: 0,20 punts.
  
5. Entrevista: fins a un màxim de 4 punts. En l'entrevista es valorarà l'experiència professional, i també els coneixements sobre consum i sobre l'administració autonòmica.